# CeCe Moore

CeCe Moore (15 de gener 1969) és una genealogista genètica, coneguda com a col·laboradora en molts programes de televisió i com a assessora en el monogràfic Finding Your Roots, especialitzat en genealogia.
Mitjançant la seva metodologia en la identificació de persones amb genealogia genètica, ha ajudat les agències de seguretat dels Estats Units a resoldre una cinquantena de casos oberts en un any. El maig de 2020, va començar un programa a la cadena ABC anomenat The Genetic Detective, en el qual cada capítol descriu un cas obert que ella va ajudar a resoldre.

## Biografia

Moore va néixer el 1969, filla d'Anthony Michael Moore i Janis Proctor. El 2012, va descobrir a través d'un test d'ADN que era part de l'ètnia jueva asquenazita. Va estudiar teatre, cinema, i actuació vocal a la Universitat del Sud de Califòrnia i va aparèixer en alguns anuncis; va dirigir i protagonitzar campanyes publicitàries (amb el seu company, més tard el seu marit, Lennart Martinson), i va participar professionalment en diversos musicals, com ara The Fantasticks o West Side Story.
Moore es va interessar en la genealogia de l'ADN el 2003. L'any 2009, mentre desenvolupava un anunci per a l'empresa Family Tree DNA, on la gent penja les seves dades d'ADN, va conèixer la genealogista Katherine Borges, que era directora de la Societat Internacional de Genealogia Genètica (ISOGG, de l'anglès International Society of Genetic Genealogy). Borges la va presentar a l'empresa rival d'ADN 23andMe i va convertir Moore en la líder d'un fòrum per a persones que volien saber més sobre la genealogia genètica. Moore es va fascinar amb el tema, es va formar de forma autodidacta, va transmetre els seus projectes empresarials al seu marit Martinson i va treballar a temps complet en la genealogia de l'ADN. El 2012 va demanar a 23andMe si podia posar els registres d'ADN dels crims dins les seves bases de dades d'ADN. L'empresa s'hi va negar, però, més tard, el 2018, va poder utilitzar les bases de dades d'ADN de GEDmatch i Family Tree DNA.
Ha aparegut com a convidada en programes de televisió com Finding Your Roots, 20/20, The Doctors, The Dr. Oz Show, CBS This Morning, The Today Show, Good Morning America i a 60 Minuts de la CBS. Des de 2012 és l'experta de genealogia genètica de Finding Your Roots and Genealogy Roadshow, i dirigeix la unitat de genealogia genètica de Parabon NanoLabs.

## Casos d'identificació humana

Moore ha estat una experta clau en diversos casos d'identificació humana. El 2014, va ser la genealogista genètica que va treballar amb la família Branum en el cas d'intercanvi d'esperma d'inseminació artificial de la Universitat Thomas Ray Lippert d'Utah (Lippert treballava en una clínica de fertilitat i substituïa el semen de client pel seu propi semen). Paul Fronczak era un nounat que va ser segrestat dels braços de la seva mare per una dona que es feia passar per infermera en un hospital de Chicago el 1964 i es creu que va ser retornat als seus pares naturals el 1966. El 2015, l'equip de genealogistes genètics de Moore va descobrir la veritable identitat de l'home criat com Paul Fronczak. Utilitzant els mètodes de Moore per a la recerca dels pares naturals en adopció, es va descobrir que el seu nom real és Jack Rosenthal i que té un bessó desaparegut anomenat Jill. El veritable Paul Fronczak es va trobar vivint a Michigan el 2019.
El 2015, Moore va dirigir un equip d'investigadors que va establir la veritable identitat de l'amnèsic Benjaman Kyle com William Burgess Powell. El 2004, Kyle havia estat trobat fora d'un Burger King a Geòrgia; els metges van determinar que patia amnèsia dissociativa. Durant onze anys, ni Kyle ni les forces de l'ordre que van assistir en el seu cas van conèixer la seva veritable identitat, que més tard va poder reclamar. Moore treballa amb adults que van ser abandonats quan eren nadons per identificar-ne la identitat biològica. Es van identificar els pares biològics de la dona trobada a Califòrnia, Kayla Tovo, així com els pares biològics dels tres germans expòsits de l'àrea de Los Angeles, que van ser presentats al programa 20/20 de maig de 2016, i els pares biològics de la trobada «May Belle» de Tulsa, també coneguda com Amy Cox, tal com es va presentar a The Dr. Oz Show l'octubre de 2016.
Com a investigadora de genealogia genètica de la sèrie de PBS Finding Your Roots, el 2015 Moore va descobrir que la mare del raper LL Cool J va ser adoptada. Mitjançant l'anàlisi de l'ADN del raper, va poder identificar els seus avis biològics i presentar-lo a la seva àvia materna biològica de noranta anys.

## Projectes
### Recerca familiar

Moore va fundar un grup de Facebook anomenat «DNA Detectives», per a persones adoptades i altres persones de filiació desconeguda que intentaven utilitzar l'ADN per a identificar la família biològicva. El 2022, aquesta pàgina de Facebook tenia 170.000 seguidors.
Com a resultat de descobrir que el seu cunyat és un descendent directe de Thomas Jefferson i Sally Hemings i també una ascendència africana inesperada, Moore va fundar el projecte d'ADN autosòmic Hemings/Jefferson.

### Investigacions penals

El 2018 Moore es va unir a Parabon NanoLabs com a cap de la seva unitat de genealogia genètica i tenia tres genealogistes treballant per a ella. Parabon investiga casos policials sense resoldre mitjançant la genealogia genètica. El setembre de 2018, Moore va dir que era capaç de resoldre aproximadament la meitat dels casos en què estava treballant. El febrer del 2019 era optimista que la majoria dels casos sense resoldre es podrien resoldre amb dades públiques d'ADN en pocs anys. Tanmateix, el maig del 2019, GEDmatch, la base de dades d'ADN que havia utilitzat principalment per resoldre casos oberts, va canviar les seves regles de privadesa de manera que es va fer molt més difícil resoldre'ls. Moore va dir: «Es pensi el que es pensi sobre aquesta decisió, és indiscutible que és un revés per a la justícia i les víctimes i les seves famílies.» El gener de 2022 ja havia resolt més de 150 casos.

## Referències

* 1 2 3 4 Kinchen, Rosie «CeCe Moore: meet the self-taught sleuth cracking crimes for the FBI» (en anglès). The Sunday Times, 02-01-2022, pàg. 33. ISSN: 0140-0460.
* ↑ «ABC’s ‘The Genetic Detective’ shows how genetic genealogy helped solve a Snohomish County cold case» (en anglès americà), 21-05-2020. [Consulta: 23 maig 2022].
* 1 2 «To Solve Cold Cases, All It Takes Is Crime Scene DNA, a Genealogy Site and High-speed Internet» (en anglès). Haaretz.
* ↑ «Remembering My Dad, Tony Moore, on his 76th birthday». My Tangled Vine, 29-04-2011. Arxivat de l'original el 26 gener 2022. [Consulta: 2 desembre 2018].
* ↑ https://blog.23andme.com/23andme-customer-stories/ashkenazi-and-me-discovering-unknown-jewish-ancestry-with-23andme/
* ↑ Baker, K. C. «Forensic DNA Expert CeCe Moore Solves Decades-Old Cold Cases in ABC's The Genetic Detective» (en anglès). People, 26-05-2020. Arxivat de l'original el 26 gener 2022. [Consulta: 6 juliol 2020].
* 1 2 «CeCe Moore - The DNA Detective». Association of Professional Genalogists, 2018. Arxivat de l'original el 3 desembre 2018. [Consulta: 2 desembre 2018].
* ↑ «About CECE». YourGeneticGenealogist.com, 2018. Arxivat de l'original el 26 gener 2022. [Consulta: 2 desembre 2018].
* ↑ «CLO's Golden Season» (en anglès) p. 27. The San Bernardino County Sun at Newspapers.com, 05-11-1996. [Consulta: 23 maig 2022].
* ↑ «FTDNA Learning Center – CeCe Moore – Genetic Genealogy Interview». Family Tree DNA. Arxivat de l'original el 20 gener 2015. [Consulta: 2 desembre 2018].
* ↑ Nast, Condé. «How Your Family Tree Could Catch a Killer» (en anglès americà), 12-11-2021. [Consulta: 23 maig 2022].
* ↑ «Parabon® Announces Snapshot® Genetic Genealogy Service for Law Enforcement», 2018. Arxivat de l'original el 9 desembre 2018. [Consulta: 4 maig 2010].
* ↑ «Family Has Sperm Bank Nightmare 21 Years After Daughter's Birth». ABC News, 21-01-2014. Arxivat de l'original el 26 gener 2022. [Consulta: 22 novembre 2016].
* ↑ «Utah families' worst nightmare is Thomas Lippert: Here's why». Tech Times, 13-01-2014. Arxivat de l'original el 2 desembre 2016. [Consulta: 22 novembre 2016].
* ↑ «Family discovers fertility fraud 20 years later: "It almost seems surreal"». CBS News. Arxivat de l'original el 26 gener 2022. [Consulta: 22 novembre 2016].
* ↑ «23andMe Test Reveals Disturbing Artificial Insemination Switch». Live Science, 09-01-2014. Arxivat de l'original el 23 agost 2016. [Consulta: 22 novembre 2016].
* ↑ Moye, David. «Thomas Lippert, Late Reproductive Clinic Employee, Accused Of Swapping His Own Sperm With Customers». Huffington Post, 09-01-2014. Arxivat de l'original el 4 desembre 2016. [Consulta: 22 novembre 2016].
* ↑ «At-Home Genetic Testing Reveals A Sperm-Swapping Nightmare». Business Insider. Arxivat de l'original el 28 octubre 2016. [Consulta: 22 novembre 2016].
* ↑ «Daughter Speaks Out About Fertility Clinic Sperm-Switch Scandal - Real People Stories : People.com», 12-07-2016. Arxivat de l'original el 2016-07-12. [Consulta: 23 maig 2022].
* ↑ Fronczak, Paul. The Foundling: The True Story of a Kidnapping, a Family Secret, and My Search for the Real Me. Howard Books, 2018. ISBN 978-1501142123.
* ↑ Knapp, George. «I-Team: Man's identity revealed, 50-year-old mystery solved». LasVegasNow.com, 03-07-2015. Arxivat de l'original el 30 novembre 2016. [Consulta: 22 novembre 2016].
* ↑ «Kidnapped as a baby, man learns he was returned to wrong family» (en New Zealand English). [Consulta: 23 maig 2022].
* ↑ «Man stolen as a baby found living in Michigan 55 years after crime» (en anglès americà). KLAS - 8 News Now, 12-12-2019. Arxivat de l'original el 17 desembre 2019. [Consulta: 17 desembre 2019].
* ↑ Justice, Kent. «Man with no name finally knows real identity». news4jax.com, 16-09-2015. Arxivat de l'original el 30 novembre 2015. [Consulta: 22 novembre 2016].
* ↑ Hanna, Laurie. «Florida man with no memory of his past finally knows his real identity after 11 years», 19-09-2015. Arxivat de l'original el 26 setembre 2015. [Consulta: 25 setembre 2015].
* ↑ Walker, Theresa. «What happened to Baby Alpha Beta? Did the newborn found behind a grocery find her birth mother?», 08-07-2015. Arxivat de l'original el 27 desembre 2016. [Consulta: 22 novembre 2016].
* ↑ «More Than Just Luck». 23andMe blog. Arxivat de l'original el 4 maig 2016. [Consulta: 22 novembre 2016].
* ↑ Dorian, Marc. «Three Siblings Abandoned as Newborns by Same Mom at Separate Times Meet For First Time». ABC News, 05-05-2016. Arxivat de l'original el 16 desembre 2016. [Consulta: 7 desembre 2016].
* ↑ «What You Can Uncover From a DNA Test». The Dr. Oz Show, 12-10-2016. Arxivat de l'original el 9 novembre 2016. [Consulta: 7 desembre 2016].
* ↑ «Don't Miss the Incredible Story DNA Uncovered for LL Cool J». Your Genetic Genealogist, 16-02-2016. Arxivat de l'original el 26 novembre 2016. [Consulta: 7 desembre 2016].
* ↑ Seaver, Randy. «CeCe Moore Explains the Behind-the-Scenes Work on the LL Cool J Episode on Finding Your Roots». Genea-Musings, 22-02-2016. Arxivat de l'original el 20 desembre 2016. [Consulta: 7 desembre 2016].
* ↑ «Genealogy Insider - "Finding Your Roots" Reveals Family Tree Surprises for LL Cool J & Sean Combs», 27-08-2016. Arxivat de l'original el 2016-08-27. [Consulta: 23 maig 2022].
* 1 2 «Facebook’s DNA Detectives Are Helping Adoptees Find Their Birth Parents» (en anglès). [Consulta: 23 maig 2022].
* ↑ «FTDNA Learning Center – CeCe Moore – Genetic Genealogy Interview». Family Tree DNA. Arxivat de l'original el 6 desembre 2016. [Consulta: 22 novembre 2016].
* ↑ «DNA Tests Uncover African Ancestry and Surprising Connection to Thomas Jefferson». 23andMe. Arxivat de l'original el 27 agost 2016. [Consulta: 22 novembre 2016].
* 1 2 «“Hundreds” of crimes will soon be solved using DNA databases, genealogist predicts» (en anglès). [Consulta: 23 maig 2022].
* ↑ Finley, Allysia «Opinion | The Making of a DNA Detective» (en anglès). Wall Street Journal, 15-02-2019. ISSN: 0099-9660.
* ↑ Greytak, Ellen M.; Moore, CeCe; Armentrout, Steven L. Forensic Science International, 299, 01-06-2019, pàg. 103–113. DOI: 10.1016/j.forsciint.2019.03.039. PMID: 30991209.
* ↑ News, A. B. C. «How a DNA database's new policy is changing police access and could hinder solving cold cases» (en anglès). [Consulta: 23 maig 2022].
* ↑ McLean, Buzz. «Meet CeCe Moore, The Woman Partnering With NoVA's Parabon NanoLabs To Solve Cold Cases» (en anglès americà). Northern Virginia Magazine, 16-06-2020. Arxivat de l'original el 25 juny 2020. [Consulta: 22 juny 2020].

## Enllaços externs

* Treballs per o sobre CeCe Moore en biblioteques (catàleg WorldCat) (anglès)
* Raffi Khatchadourian, "Secrets familiars", perfil de Moore a The New Yorker, 22 de novembre de 2021
* The DNA Detectives, lloc web de Moore
* Grup de Facebook de DNA Detectives
* El teu genealogista genètic, el bloc de Moore